Številka: 03226-1/2016-3

Datum: 20. 1. 2015

## ZAPISNIK

13. seje Sveta za varstvo pravic najemnikov stanovanj v Mestni občini Ljubljana (v nadaljevanju: Svet), ki je bila v torek, 19. januarja 2016.

Seja je potekala v Klubu 15, Magistrat, Mestni trg 1, Ljubljana.

Sejo je vodil predsednik Anej Korsika.

Na seji so bili navzoči članice in člani Sveta (v nadaljevanju: člani):

Anej Korsika, Domen Lorencin, Marjana Vidmar, Alijana Lepšina Nataša Hozjan Breznjik in Dušan Milič.

Seje se je opravičil: Marko Aškerc

Na seji so bili navzoči tudi: Boris Kaučič iz MOL - SODMS.

Seja se je pričela ob 16.40 uri ob navzočnosti 6 članov.

Predsednik je pozdravil vse navzoče.

S sklicem seje so člani prejeli predlog dnevnega reda 13. seje Sveta:

1. Potrditev zapisnika 12. Seje Sveta za varstvo pravic najemnikov stanovanj v MOL
2. Predlog Trajnostne urbane strategije Mestne občine Ljubljana 2014 – 2020 (TUS-StrMOL) s prilogami
3. Tekoče zadeve na področju varstva pravic najemnikov stanovanj v MOL
4. Razno

Predsedujoči je dal na glasovanje dnevni red:

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana sprejme predlog dnevnega reda 13. seje Sveta.**

Navzočih je bilo 6 članov.

Za je glasovalo 6 članov. Proti ni glasoval nihče.

Predlog dnevnega reda **je bil** sprejet.

**AD 1**

Predsedujoči je krajše predstavil zapisnik prejšnje seje Sveta. Sekretar sveta je dopolnil predsedujočega ter krajše povzel dogovorjeno in zapisano. Pripomb na zapisnik ni bilo.

Nato je predsedujoči dal na glasovanje predlog sklepa.

**PREDLOG SKLEPA:**

**Potrdi se zapisnik 12. seje Sveta za varstvo pravic najemnikov stanovanj v Mestni občini Ljubljana.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 2**

Predsedujoči je krajše predstavil potrebo današnjega sklica. Predsedujoči in sekretar odbora sta krajše povzela gradivo pripravljeno za sejo MS MOL. Svet je vsebinsko obravnaval samo tisti del predloga Trajnostne urbane strategije Mestne občine Ljubljana 2014 – 2020, ki se tiče stanovanjske politike. Posebej se je dotaknil izhodišč za izvedbeni del Trajnostne urbane strategije Mestne občine Ljubljana 2014 – 2020. Dotaknil se je tudi teme financiranja JSS MOL s strani MOL.

Razprava je potekala o Rakovi jelši, potresni ogroženosti, poplavnem območju, gradnji stanovanj JSS Mol, o projektih, o javnih razpisih, o ponudnikih in gradbenikih, o gradnjah v Borovnici, o varstvu pravic najemnikov stanovanj, o zadolževanju skladov, o rezervnem skladu, o izolacijah objektov o predvidenih sredstvih JSS MOL za gradnjo stanovanj v MOL.

Razpravljali so: Anej Korsika, Marjana Vidmar, Alijana Lepšina, Nataša Hozjan Breznjik, Dušan Milič, Domen Lorencin in Boris Kaučič.

Nato je predsedujoči dal na glasovanje predlog sklepa.

**PREDLOG SKLEPA:**

**Sveta za varstvo pravic najemnikov stanovanj v Mestni občini Ljubljana se je seznanil s Predlogom Trajnostne urbane strategije Mestne občine Ljubljana 2014 – 2020.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 3**

Sekretar sveta je krajše predstavil tekočo problematiko današnjega sklica. Krajše je predstavil pisno poročilo Združenja najemnikov Slovenije glede letnega poročila - Poročilo o delu Pravno-informacijske pisarne za obdobje od 1.5.2015 do 31.12.2015. Sekretar Sveta je tudi hkrati skrbnik pogodbe ter zato tudi ta razprava na seji Sveta.

Razprava je potekala o uvodu, delu ZNS, o primerih, o številčnosti, o ugotovitvah in kršitvah, o socialni strukturi najemnikov, o ugotovljenih problemih ter dodatnih aktivnostih ZNS. Izpostavljen je bil forum na Facebooku glede stanovanjskih problemov.

Razpravljali so: Anej Korsika, Marjana Vidmar, Alijana Lepšina, Nataša Hozjan Breznjik, Dušan Milič, Domen Lorencin in Boris Kaučič.

Nato je predsedujoči dal na glasovanje predlog sklepa.

**PREDLOG SKLEPA:**

**Svet za varstvo pravic najemnikov stanovanj v Mestni občini Ljubljana se je seznanil s pisnim Poročilom o delu Pravno-informacijske pisarne za obdobje od 1.5.2015 do 31.12.2015 ter se bo dokončno seznanil tudi z ustnim ter dokončnim poročilom, ko bodo prišli predstavniki ZNS tudi na sejo Sveta. Ustno poročilo bo sledilo na eni od naslednjih sej Sveta.**

Navzoči je bilo 6 članov.

Za je glasovalo 6 članov. Proti ni glasoval nihče.

Sklep je bil sprejet.

**AD 4**

Razpravljali so člani: Anej Korsika, Marjana Vidmar, Nataša Hozjan Breznjik, Dušan Milič, Domen Lorencin in Boris Kaučič.

Glede naslednjega sestanka Sveta je bilo dogovorjeno, da se le ta skliče za 23. 2. 2016 ob 16.30 (Klub 15) - okvirno. Sekretar Sveta bo jo predhodno sklical že 26./27. 1. 2016.

Pogovor je stekel o stanovanjskih zadrugah.

Seja je bila končana ob 18.50 uri.

|  |  |
| --- | --- |
| Zapisal: *Boris KAUČIČ*Višji svetovalec III | *Anej Korsika*Predsednik: |